עוגה | מיכל אופה עוגה
הם כאן! איזו התרגשות.
אומנם עולים 40 ש״ח לקילו, אז אני מתקמצנת וקונה אותם במשורה.
אבל הם פה, בשיא תפארתם.
כמה שאני אוהבת דובדבנים. ממממממ….בכל צורה והכנה.
הפרי הכי מלכותי שיש, מתוק מתוק וטעמיו מובלטים עוד יותר באפייה ובישול.
העוגה הזו שווה ביותר גם בלי הדובדבנים, ומהווה בת זוג ראויה לכל כוס קפה.
אבל הדובדבנים משדרגים אותה עוד יותר והופכים אותה למשהו מיוחד.
ההכנה פשוטה מאין כמותה-
קערה אחת, מטרפה, תבנית —-> ולתנור.
שום הקצפות, שום הפשרת חמאה לטמפרטורת החדר, רק ערבוב וזהו זה.
אני מכינה את העוגה הזו מקמח כוסמין לבן.
אפשר בהחלט להכין גם מקמח לבן אם רוצים, קמח מלא יניב עוגה דחוסה למדי, והפעם- היתי ממליצה לוותר.
מיץ תפוזים– התפוזים מורגשים יותר בארומה ופחות בטעם. החמיצות תורמת לתפיחת העוגה ולאווריריות שלה. אפשר להשתמש במיץ תפוזים קנוי (פריגת/פרימור), או אפילו להכין מיץ תפוזים מרכז קפוא- עובד יופי.
תבנית– המתכון מתאים לתבנית אינגליש קייק קטנה (22 ס״מ), או לתבנית רגילה- ואז יוצאת עוגה טיפה יותר נמוכה.
אפשר גם להכפיל כמויות, ואז הכמות מתאימה לתבנית אינגליש קייק רגילה + 2 מאפינס (שאפשר לאפות בספלי אספרסו לדוגמא).
ערבוב– לאחר הוספת הקמח, לא מומלץ לערבב יתר על המידה כי ערבוב יתר יפגע באווריריות.
(לתבנית אינגליש קטנה של 22 ס״מ, או לתבנית אינגליש רגילה שתניב עוגה קצת יותר נמוכה)
1/3 כוס שמן (קנולה או חמניות או תירס)
1 ביצה (בגודל L)
1 כוס (140 גרם) קמח תופח או 1 כוס (140 גרם) קמח כוסמין + 1 כפית אבקת אפייה
http://michalbakescakes.com/wp-content/uploads/2015/05/weekend-cake.m4v
פוסט מאת מיכל פורסם בתאריך 29 במאי 2015 בקטגוריה עוגות וסומן בתגיות דובדבנים, מתכון בריא לעוגה, מתכון לעוגה בחושב, עוגה, עוגה לצד הקפה, עוגה רכה, עוגת דובדבנים.
כל אחד שלוקח ביס מהעוגה הזו מעלה חיוך על פניו :)
ואיך העוגה הזו נולדה?
ובכן, יש את הרגע הזה שבו אני קולטת שקערת הפירות מלאה בבננות שהולכות למות ואז אני נזכרת בחילופי הדברים במוחי בעודי עומדת בפינת הירקות והפירות בסופר- "כן, אני אקנה 5 בננות ירוקות, הן יבשילו צ'יק צ'ק והרי עלמה אוהבת בננות".
ואז- כעבור כמה ימים מוצאת את עצמי עם יותר מדי בננות בשלות…
הצד הבולגרי שלי לא נותן לי לזרוק את הבננות לפח, והחלטתי לעשות מעשה.
היום בבלוג- מתכון לעוגה בחושה מפנקת במיוחד.
בארה"ב קוראים לה Banana bread, למרות שלא ברור למה בחרו בשם שכזה, כי יש לה מרקם מאוד נימוח שבכלל לא מזכיר לחם.
"למה הכנת רק אחת?" שואל החצי השני שלי בעודו מיישר אותה ללא הרף.
פוסט מאת מיכל פורסם בתאריך 17 בספטמבר 2014 בקטגוריה אוכל שילדים אוהבים, ט״ו בשבט, יום כיפור, עוגות וסומן בתגיות בננות, יוגורט, לחם בננה, לצד הקפה, מתכון בריא לעוגה, עוגה, עוגה בחושה, עוגה בריאה, עוגת בננות, שוקולד צ'יפס.
פוסט מאת מיכל פורסם בתאריך 12 ביוני 2014 בקטגוריה עוגות, שבועות וסומן בתגיות חמאה, ליד הקפה, משמש, עוגה, עוגה בחושה, פירות, קיץ.
הטארט של עידולי (או טארט תותים של סוף חורף)
עידו (או עידולי בפי אשתו שהיא במקרה אחותי), מת על העוגה הזו!
אני מנסה להכין אותה רק פעם בשנה (ביום ההולדת שלו), אבל איכשהו תמיד מתפתה בתחילת עונת התותים כבר להכין אותה (למרות שאז קילו תותים עולה כמו אונקיית זהב). יום ההולדת של עידולי חל בסוף מרץ (תחילת האביב? סוף החורף?), ואני תמיד מנצלת את ההזדמנות להכין לו את הפייבוריטית שלו (מה גם, שהתותים זולים עכשיו בצורה מגוכחת).
פעם נהגתי להכין את הטארט הזה עם בצק פריך למהדרין! שיטת ההכנה שלו ארוכה ויש שיאמרו מסורבלת למדי (כלומר- חמאה קרה, לישה מינימלית חלילה לא נעבד יותר מדי כדי שהבצק לא יצא קשה כמו אבן, קירור לחצי שעה, רידוד, שוב פריזר, אפייה….. כמה שלבים? וואו). לפני שנתיים, אחותי חגגה לעידולי יום הולדת באופן ספונטני. אני רציתי להביא את הטארט כהפתעת יום הולדת. אבל אבוי! אין זמן! החגיגה עוד שעה וקצת, וממש אין לי זמן עכשיו להכנת בצק פריך. שאני אוותר?? הצחקתם אותי! מזל שיש גוגל, ומזל שיש את דיויד לייבוביץ' (קונדיטור מדהים שחי בפריז), חיפשתי ומצאתי מתכון שלו לבצק פריך פטנט- מינימום עבודה, מינימום זמן והרי לכם בצק פריך דק, נימוח, שלא יבייש אף קונדיטור במסעדת גורמה בפריז.
המילוי- מעין ריבת תותים זריזה ועליה תותים טריים! מממממממ….
לא צריך שום ידע מוקדם באפייה כדי להכין את הטארט הזה, שיטת הכנת הבצק פשוטה להפליא!
בסוף יוצא טארט מהמם, מרשים ביותר, ואם תגישו אותו עם שמנת חמוצה או גלידת וניל ליד, בכלל יגידו לכם תודה.
פוסט מאת מיכל פורסם בתאריך 23 במרץ 2014 בקטגוריה מתוקים, עוגות, קינוחים חגיגיים וסומן בתגיות בצק, עוגה, קורנפלור, תותים.
מיכל על עוגת שוקולד-ריקוטה מהממת
לין על עוגת שוקולד-ריקוטה מהממת